《严州名宦九首 其二 宋璟》
明代·林光

宋公在唐鲜匹俦，开元胡事刺睦州。监杖杖轻亦细故，朝堂执法那容优。

御史大夫遂落职，天教贤牧兹来游。当时政绩必可纪，史家脱略难搜求。

范公诗咏宋开府，乾坤仰止何能休。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。